**Tuomas Uronen** (s. 19. maaliskuuta 2005 Kerava) on suomalainen jääkiekkoilija, joka pelaa OHL-joukkue Ottawa 67’sissa lainalla SM-liigajoukkue Helsingin IFK:sta. Hän on pelipaikaltaan oikea laitahyökkääjä. Uronen laukoo oikealta.

Ura
---

### Seuraura

Uronen aloitti luistelun kolmevuotiaana. Hän on KJT:n kasvatti. Uronen voitti kaudella 2019–2020 KJT Haukkojen joukkueessa koko C-nuorten SM-karsintojen pistepörssin tehoilla 24+30=54. Kaudella 2020–2021 hän voitti joukkueen sisäisen piste-, maali- ja syöttöpörssin tehoilla 24+20=44, joilla Uronen jakoi U16 SM-sarjan maalipörssin neljännen sijan Ilveksen Roope Rajalan kanssa ja sijoittui pistepörssissä kuudenneksi. Hänet palkittiin kauden päätteeksi sarjan parhaana pelaajana Teppo Numminen -palkinnolla ja parhaana hyökkääjänä Sami Kapanen -palkinnolla sekä valittiin tähdistökentälliseen.

Kaudeksi 2021–2022 Uronen siirtyi Helsingin IFK:n organisaatioon. Hän pelasi 16-vuotiaana suurimman osan kaudestaan seuran U20-joukkueessa, mutta Uronen pelasi osan kaudestaan myös U18-joukkueessa.

Toukokuussa 2022 Uronen teki HIFK:n kanssa 2+1-vuotisen SM-liigasopimuksen. Hän aloitti kauden 2022–2023 seuran U20-joukkueessa, jossa Uronen pelasi suurimman osan kaudestaan. Hän oli joukkueen paras pistemies ja maalintekijä tehoilla 20+23=43. Uronen valittiin U20 SM-sarjan tammikuun kuukauden nuoreksi pelaajaksi. Hän teki liigadebyyttinsä vain 17-vuotiaana runkosarjan seitsemännellä kierroksella 30. syyskuuta 2022 vieraissa Hämeenlinnan Pallokerhoa vastaan. Uronen merkittiin HIFK:n nelosketjun oikeaan laitaan Jesse Seppälän ja Micke-Max Åstenin viereen. Hän sai ottelussa jääaikaa 5.57 minuuttia ja Uroselle merkittiin teholukema +1. Hän pelasi kauden aikana SM-liigassa viisi runkosarjaottelua ilman tehopisteitä.

Vegas Golden Knights varasi Urosen kuudennella kierroksella 192. pelaajana NHL:n varaustilaisuudessa 2023. Samana kesänä myös OHL-joukkue Ottawa 67’s varasi hänet 57. pelaajana CHL:n varaustilaisuudessa. Myöhemmin heinäkuussa HIFK uutisoi lainaavansa Urosen joukkueeseen kaudeksi 2023–2024.

### Maajoukkueura

Uronen pelasi alle 18-vuotiaiden MM-kilpailuissa vuosina 2022 ja 2023, joista ensimmäinen turnaus päättyi pronssiin. Hän pelasi myös Hlinka Gretzky Cupissa vuonna 2022, jolloin Uronen voitti pronssia. Yhteensä hän on pelannut 38 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Uronen luo paljon laadukkaita tilanteita hyökkäyssuuntaan. Hän pystyy ja haluaa viedä kiekkoja ykkössektoriin usein ja tehokkaasti, ja Uronen pystyy tekemään sen niin kuljettamalla kuin syöttämällä. Alasen mukaan hän ei ole kaukalon isoin pelaaja, mutta Uronen on jo nyt varsin vahva kaksinkamppailuissa ja tekee rajusti töitä esimerkiksi kiekonriistojen eteen. Alasen mukaan hän voisi lisätä monipuolisuutta kehittämällä luisteluaan ja viimeistelytaitojaan.

Uronen on kertonut seuranneensa erityisesti Aleksander Barkovia ja Kirill Kaprizovia. Hän on kertonut haluavansa kehittyä Kaprizovin tyyliseksi pelaajaksi.

Muuta
-----

Tuomaksen pikkuveljet, kaksoset Anttoni ja Eelis Uronen pelaavat KJT Haukkojen U16-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | HIFK | U20-SM | 24 | 6 | 11 | 17 | 43 | – | – | – | – | – | U18 | 6 | 2 | 1 | 3 | 4 |
| 2022–2023 | HIFK | U20-SM | 39 | 20 | 23 | 43 | 42 | 3 | 1 | 1 | 2 | 0 | U18 | 5 | 1 | 1 | 2 | 2 |
|  | HIFK | SM-liiga | 5 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 5 | 0 | 0 | 0 | 0 | – | – | – | – | – |

Lähteet
-------

* Tuomas Uronen The Internet Hockey Databasessa (englanniksi)
* Tuomas Uronen Eurohockey-sivustolla (englanniksi)
* Tuomas Uronen *Elite Prospects*. Everysport Media Group AB.  (englanniksi)

### Viitteet

1. ↑  Tres puntos! *instagram.com*.  17.9.2022. HIFK Ishockey r.f. Viitattu 4.9.2022.
2. 1 2  Tuomas Uronen lainalle Kanadan juniorisarjaan *hifk.fi*.  20.7.2023. Oy HIFK Hockey AB. Viitattu 20.7.2023.
3. ↑  Tilastot - Tuomas Uronen *liiga.fi*. Jääkiekon SM-liiga Oy. Viitattu 1.10.2022.
4. 1 2 3 4 5 6  Tuomas Uronen *Elite Prospects*. Everysport Media Group AB.  (englanniksi)
5. 1 2  Sihvonen, Varpu: U20 SM: Uronen valmis isoon rooliin HIFK:ssa *leijonat.fi*.  20.9.2022. Suomen Jääkiekkoliitto ry – Finlands Ishockeyförbund rf. Viitattu 1.10.2022.
6. ↑  Elite Prospects - U16 SM-sarja Q Stats 2019-2020 *eliteprospects.com*. Everysport Media Group AB. Viitattu 1.10.2022. (englanniksi)
7. ↑  Elite Prospects - U16 SM-sarja Stats 2020-2021 *eliteprospects.com*. Everysport Media Group AB. Viitattu 1.10.2022. (englanniksi)
8. ↑  HIFK teki pitkiä sopimuksia huippulupauksille − Kasper Halttunen vaihtaa seuraa kaupungin sisällä *Jatkoaika.com*.  10.5.2022. Jatkoaika r.y. Viitattu 25.9.2022.
9. ↑  Elite Prospects - HIFK U20 *eliteprospects.com*. Everysport Media Group AB. Viitattu 3.5.2023. (englanniksi)
10. ↑  Mennander, Pasi: HIFK:n Tuomas Uronen nimettiin U20 SM-sarjan tammikuun parhaaksi nuoreksi pelaajaksi *leijonat.fi*.  1.2.2023. Suomen Jääkiekkoliitto ry – Finlands Ishockeyförbund rf. Viitattu 2.2.2023.
11. ↑  HPK - HIFK, 30.9.2022 *liiga.fi*.  30.9.2022. Jääkiekon SM-liiga Oy. Viitattu 1.10.2022.
12. ↑  HPK - HIFK, 30.9.2022 *liiga.fi*.  30.9.2022. Jääkiekon SM-liiga Oy. Viitattu 1.10.2022.
13. ↑  Alanen, Lassi: Suomalaispelaajien ensimmäinen ranking vuoden 2023 varaustilaisuuteen: kaksi HIFK-hyökkääjää kärjessä, puolustajien osalta tiedossa niukahko vuosi *fi.eprinkside.com*.  12.7.2022. Everysport Media Group AB. Viitattu 1.10.2022.
14. ↑  Anttoni Uronen *Elite Prospects*. Everysport Media Group AB.  (englanniksi)
15. ↑  Eelis Uronen *Elite Prospects*. Everysport Media Group AB.  (englanniksi)